stanford-oval/wikipedia huggingface dataset:
Thiên Đường

Thiên Đường.
Thiên Đường.
Thiên Đường (vietn. Hang Thiên Đường) on luola Vietnamissa. Luola sijaitsee Vietnamin Quảng Bìnhin maakunnassa Phong Nha-Kẻ Bàngin kansallispuistossa. Kansallispuisto sijaitsee noin 500 kilometriä Vietnamin pääkaupungista Hanoista etelään. Lännessä kansallispuisto rajautuu Laosille kuuluvaan Hin Namnon luonnonsuojelualueeseen. Kansallispuisto sijaitsee kalkkikivialueella.  Brittiläinen tutkimusryhmä löysi puistosta huhtikuussa 2010 maailman suurimman luolan, Sơn Đoòngin. Pituutta luolalla on yli viisi kilometriä, korkeutta 100 metriä ja leveyttä 150 metriä.
Aiheesta muualla

Wikimedia Commonsissa on kuvia tai muita tiedostoja aiheesta .
Matkalla maan alle
Taloustieteen historia

Yleistä
Teoriat
Historiankirjoitus
Jako aikakausittain
Esihistoriallinen aika
Antiikin tiede
Keskiajan tiede
Renessanssin tiede
Tieteellinen vallankumous
Valistusajan tiede
Tiede teollisen vallankumouksen aikana
1900-luvun tiede
Jako aloittain
Matematiikka
Filosofia
Luonnontieteet
Tähtitiede
Biologia
Kemia
Ekologia
Maantiede
Geologia
Fysiikka
Yhteiskuntatieteet
Taloustiede
Kielitiede
Valtiotiede
Psykologia
Sosiologia
Uskontotiede
Tekniikka
Maataloustiede
Sähkö ja elektroniikka
Rakennustekniikka
Arkkitehtuuri
Kartografia
Kemiantekniikka
Tietokoneteknikka
Tietojenkäsittelytiede
Materiaalitiede
Lääketiede
Farmasia
Katso myös: Näennäistieteen historia
Taloustiede on yhteiskuntatieteisiin kuuluva tieteenala, joka tutkii talouden ilmiöitä. Joiltakin osin se lähestyy matemaattista laskentaa ja tilastotiedettä.
Varhaiset oppijärjestelmät

Antiikin aikana huomattavin talouden tutkija oli Aristoteles, joka piti sekä rahaa että vaihdantaa tärkeinä yhteiskunnan ilmiöinä. Aristoteles ei vielä käyttänyt kreikan kielen taloutta tarkoittavaa sanaa oikonomia, josta oppisana ekonomia on peräisin. Rahalla oli Aristoteleen mielestä merkitys sekä arvon mittana että vaihdon välineenä.
Merkantilismi oli 1600-luvun talouspolitiikkaa, joka piti jalometalleja vaurauden lähteenä. Oletettiin myös, että vaurauden määrä on vakio, joten maa saattoi vaurastua vain toisten maiden kustannuksella. Tavoitteena oli siis ylijäämäinen kauppatase, eli viennin oli oltava tuontia suurempi. Keinoina olivat monopolit, tullit ja kauppakiellot, sillä kilpailua pidettiin haitallisena. Lisäksi pyrittiin voimakkaasti edistämään kotimaista teollisuutta, erityisesti jotta tuontia voitaisiin korvata kotimaisella tuotannolla. Opin kehittäjänä pidetään Ranskan talousministeri Jean-Baptiste Colbertia. Sir William Petty oli merkantilismin ajan tärkein taloustieteen uudistaja. Pettyn kirjassa Political Arithmetick painotetaan mittaamisen tärkeyttä. Näin hän oli varhainen tilastotieteilijä. Merkantilismia sovellettiin esimerkiksi rajoittamalla vuonna 1651 ulkomaisten laivojen rahtiliikennettä Britannian satamiin niin sanotun purjehdussäännön nojalla.
Fysiokratismi oli 1700-luvun puolivälin Ranskassa vaikuttanut talousoppi, jonka keskeinen ajatus oli maatalouden korostaminen. Fysiokraatit uskoivat, että kansojen vauraus johtui ainoastaan maataloudesta, eivätkä teollisuus tai kauppa tuo vaurautta. Tätä perusteltiin lisääntyvyydellä. Esimerkiksi viljanjyvä voi tuottaa kymmeniä uusia jyviä ja lehmä voi tuottaa useita jälkeläisiä lyhyessä ajassa. Fysiokraatit kutsuivat itseään nimellä économistes, josta ekonomia-sana levisi laajempaankin käyttöön. Fysiokratismin tärkein kehittäjä oli irlantilainen Richard Cantillon. Hänen mielestään kansantaloudessa ei ole tärkeää tavoitella ylijäämäistä kauppatasetta vaan tuottavaa maaomaisuutta. Opin mukaan maatalousyrittäjien rooli korostui hyvinvoinnin lisäämisessä.
Marxilainen taloustiede

Karl Marx kuvasi 1800-luvun puolimaissa tekemissään tutkimuksissa kapitalistisen talouden liikelakeja. Esimerkiksi ennen Marxia talousteoreetikot katsoivat laajalti, että voittoa saadakseen yrittäjän pitää "varastaa" työntekijöiltään. Sen sijaan Marx päätyi tutkimuksissaan uudenlaiseen käsitteeseen, lisäarvoon. Se merkitsee, että kun yrittäjä palkkaa työvoimaa, hän tekee sijoituksen. Mutta tämä sijoitus tuottaa tavaraan enemmän arvoa kuin työntekijän, työvälineiden ja raaka-aineiden arvo yhteensä on. Työntekijän suorittaman työn arvo on siis suurempi kuin on työntekijän arvo (=palkka). Tämän lisäarvon yrittäjä pitää itsellään. Marx näki tämän ongelmalliseksi, koska tällainen järjestelmä riistää työntekijöitä. Marxilainen taloustiede katsoi, että tällainen johtaa lopulta kapitalismin luhistumiseen. Marx näki, että tilalle syntyy sosialismi, jossa riistoa ei olisi.
Pareto

Italialainen Vilfredo Pareto kehitti 1900-luvun alussa konsepteja, jotka usein liittyivät peliteoriaan, vaikkakin varsinainen peliteoria kehitettiin vasta 1940-luvulla. Hän tutki tulonjakoa ja ihmisten valintojen vaikutusta talouden kokonaisuuteen. Tunnetuin hänen konsepteistaan on Pareto-tehokkuus, jonka kuvaamassa tilanteessa kenenkään yksilön asemaa ei voi parantaa heikentämättä muiden asemaa - tilanne on siis optimaalinen. Varallisuuden Pareto näki keskittyvän siten, että 20 % ihmisistä saa 80 % kansantulosta. Pareto kannatti eliittiteoriaa, jonka mukaan valta keskittyy aina eliitin käsiin, eikä sitä voi jakaa tasaisesti.
Keynesiläinen taloustiede

John Maynard Keynes oli englantilainen taloustieteilijä, jonka 1930-luvun ideoilla oli merkittävä vaikutus moderniin talouspolitiikkaan. Häntä pidetään hyvinvointivaltio-opin teoreettisena luojana. Hän kannusti valtioita puuttumaan talouselämään, eli valtion tulisi käyttää rahaa vaimentamaan voimakkaiden talousmuutosten laskusuhdanteiden, laman ja noususuhdanteiden haitallista vaikutusta. Keynesiläisyys selittää taantuman johtuvan kokonaiskysynnän vähyydestä. Taantuman estämiseksi valtion tulee lisätä kysyntää, jotta talous saadaan uudelleen vauhtiin.
Teela

| Teela |
| --- | --- |
 Teela, Eternian rohkea taistelujumalatar.
Luoja(t):  Mattel
Kustantamo:  Mattel, Mattel DE, Marvel Comics, DC Comics, London Editions Magazines, Ehapa. Suomessa Mattel FI ja Semic
Ensiesiintyminen:  Toimintafiguurina vuonna 1982; lelun mukana oli pienoissarjakuva ”Battle in the Clouds”
Henkilötiedot
Status:  Eternian kuninkaallisen kaartin kapteeni ja prinssi Adamin suojelija ja kouluttaja
Ryhmäsidokset:  Masters of the Universe
Voimat:  Mestarillinen taistelija; hallitsee eri taistelulajien salat ja aseet
Suhteet
Sukulaiset:  Velhotar (äiti) Asemies (adoptioisä)
Teela on yhdysvaltalaisen leluja valmistavan Mattelin luoma kuvitteellinen hahmo. Mattel esitteli Teelan ensimmäisen kerran vuonna 1982 Masters of the Universe -lelusarjansa toimintafiguurina. Teela on Harmaakallolinnan suojelija Velhottaren tytär ja Duncanin eli Asemiehen adoptiotytär. Hän on Eternian kuninkaallisen kaartin kapteeni, ja on myös vastuussa prinssi Adamin taistelukouluttamisen toteuttamisesta. Teela on Masters of the Universen keskeisimpiä sankarihahmoja, mutta hän ei kuitenkaan tiedä prinssi Adamin olevan todellisuudessa maailman vahvin mies He-Man, jonka kanssa hän taistelee Skeletoria ja muita vihollisia vastaan.
Hahmo > Luominen

Teelan loi Mattelin taiteilija Mark Taylor, joka oli kehittänyt idean keihäällä ja kilvellä aseistautuneesta sankarittaresta. Taylor piirsi hahmolle alun perin ruskeat saappaat ja valkoisen puvun, kultaisen keihään ja kilven sekä vaaleat hiukset. Taylorin ensimmäinen versio Teelasta esiintyi muun muassa ensimmäisessä Masters of the Universe -pienoissarjakuvassa He-Man and the Power Sword.
Lopullinen Teelan hahmo oli yhdistelmä kahdesta Taylorin luomasta hahmosta: varhaisesta Teelan hahmotelmasta ja Velhottaresta. Taustalla vaikuttanut tekijä oli Mattel, joka ei uskonut, että kahdelle naispuoliselle toimintafiguurille olisi riittävästi kysyntää samana vuonna. Myöhempänä toteutetun tutkimuksen myötä kuitenkin selvisi, että lähes 40 prosenttia Masters of the Universe -toimintafiguureita keränneistä lapsista oli kuitenkin tyttöjä. Toisen naispuolisen hahmon paikan täytti lopulta niin ikään Taylorin luoma hahmo Zodac.
Taylorin varhainen Velhotar-hahmo oli tarkoitettu sekä hyvän että pahan puolella toimivaksi kaksoisagentiksi. Hahmo oli pukeutunut ruskeisiin saappaisiin, vihreään asuun ja käärmeen pään muotoiseen haarniskaan, joka myöhemmin periytyi Teelan ylle. Myös Velhotar kuitenkin esiintyi vielä myöhemmin ulkonäöltään hyvin samankaltaisena hahmona kuin Teela.
Teelan ensiesiintyminen tapahtui pienoissarjakuvissa, joissa hahmolla ei kuitenkaan ollut vielä taustatarinaa. Ensimmäisen syntymätarinan kirjoitti Mark Texeira pienoissarjakuvaan Tale of Teela, jossa hahmo oli Skeletorin tekemä kloonaus Velhottaresta.
Tarina > He-Man (1983–1985)

Filmationin tuottamassa 1980-luvun He-Man-animaatiosarjassa Teelan alkuperäisenä ääninäyttelijänä toimi Linda Gary. Animaatiosarjassa Teela on Asemiehen adoptiotytär. Hänen biologinen äitinsä on Harmaakallolinnan suojelija Velhotar, joka antoi Teelan Asemiehen adoptoitavaksi sen jälkeen, kun Velhottaren mies ja Teelan biologinen isä oli kuollut.
Asemies sai tietää Zoar-haukan muodon ottaneen Velhottaren huolehtineen vastasyntyneestä Teelasta kallion reunalla olleen linnunpesän suojassa. Mer-Man yritti kidnapata Teelan tämän ollessa pieni ja vielä Velhottaren huolehdittavana, mutta epäonnistui.
Teela saa sarjan aikana selville totuuden äidistään, mutta tapahtuneesta järkyttynyt Velhotar poistaa voimiensa avulla totuuden pois Teelan muistista suojellakseen tätä. Animaatiosarjan mukaan Teelan kerrotaan kuitenkin jonain päivänä ottavan äitinsä paikan Harmaakallolinnan suojelijana. Teelan biologisen isän henkilöllisyys ei käy sarjan aikana ilmi, mutta Asemies mainitsee tämän olleen eräs Eternian parhaimmista miehistä.
Teela toimii animaatiosarjassa prinssi Adamin kouluttajana ja vartijana, mutta ei ole tietoinen hänen olevan He-Man. Teela soimaa Adamia usein laiskuudesta, pelkurimaisuudesta ja siitä, ettei hän kiinnitä huomiota koulutukseensa.  Teela on taidoiltaan erinomainen ja maltillinen taistelija, mutta hän kuitenkin sortuu toisinaan uhkarohkeisiin tekoihin lujan temperamenttisuutensa vuoksi. Teela suuttuu herkästi, mikäli hänen mielipiteensä ei kerää kunnioitusta tai huomiota muilta, tai muut ovat hänen kanssaan eri mieltä. Hänen levottomuutensa ja äkkipikaisuutensa johtavat Teelan toisinaan ajattelemattomuuden vuoksi myös vaarallisiin tilanteisiin.
Tarina > Masters of the Universe (1987)

Vuonna 1987 ensi-iltansa saaneessa Cannon Filmsin elokuvassa Masters of the Universe Teelan roolissa esiintyi näyttelijä Chelsea Field. Varhainen elokuvaan tarkoitettu konseptiversio Teelasta käsitti yhä hahmon kaksiosaisen bikiniasun sekä käärmeenmuotoisen panssarin, mutta lopullinen elokuvassa käytetty harmaa kokovartaloasu erosi lopulta alkuperäisen toimintafiguurin ulkonäöstä räikeästi ja sisälsi vain muutaman viittauksen hahmon alkuperäiseen ulkonäköön.
Teelasta käsikirjoitettiin elokuvaan vakavailmeinen taistelijna, joka ei näytä huumorintajuaan toisille. Hahmon levoton luonne koki myös muutoksen, vaikka elokuvan Teela onkin yhä jokseenkin äkkipikainen persoona. Teelan adoptioisä Asemiehen roolia elokuvassa esitti näyttelijä Jon Cypher. Teelan ei mainita elokuvassa olevan Velhottaren biologinen tytär.
Tarina > Super He-Man (1990–1991)

1990-luvun alussa esitetyssä Super He-Man -animaatiosarjassa Teela esiintyi yhden jakson verran. Hahmon ääninäyttelijänä toimi Cathy Weseluck. Jakso, jossa Teela esiintyi, oli sarjalle harvinainen viittaus 1980-luvun He-Man-sarjaan. Super He-Man -animaatiosarjassa Teelan ulkonäkö on kuitenkin täysin erilainen kuin 1980-luvun animaatiosarjassa, sillä hahmon hiusväri on punaisen sijaan blondi, ja hänellä on yllään vaaleanpunainen puku. Joidenkin arvioiden mukaan hahmon uudelleensuunnitellun ulkonäön taustalla oli yritys saada Teela muistuttamaan ulkoisesti She-Ran hahmoa, mutta toisaalta hahmon ulkonäön on arveltu perustuneen myös 1980-luvun alkuperäisissä pienoissarjakuvissa esiintyneeseen Teelaan.
Tarina > He-Man (2002–2004)

2000-luvun He-Man-animaatiosarjassa Teelan hahmo on pitkälti 1980-luvun sarjaa vastaava pieniä muutoksia lukuun ottamatta. Hahmon alkuperäisenä ääninäyttelijänä toimi Lisa Ann Beley, ja suomalaisessa versiossa Jenni Laakso. Teela on animaatiosarjassa taitava taistelija, joka on salaa ihastunut He-Maniin ja nälvii taisteluiden aikana paikalta katoavaa prinssi Adamia tämän laiskuuden ja rohkeudenpuutteen vuoksi.
Toisen tuotantokauden jaksossa Teelan kerrotaan olevan sarjan tapahtumien aikaan 16-vuotias. Nuoresta iästään huolimatta hän on kuninkaallisen kaartin kapteeni, ja nähdään useissa animaatiosarjan jaksoissa komentamassa ja ohjeistamassa kuninkaallisen palatsin sotilaita. Hahmo on luonteeltaan röyhkeä ja aggressiivinen taistelija, jolla on halu todistaa kykynsä muille.
He-Man-sarjassa Teelan adoptioisä Asemiehen kerrotaan olevan Eternian sankareihin liittyneen Fiston veli. Vuoden 2002 animaatiosarjan kertoman taustatarinan mukaan Asemies ja Fisto vieraantuivat toisistaan Eternian Suuren Levottomuuden aikana, jolloin Fisto haavoittui taistelussa ja sai muistinmenetyksen sekä väitetysti hylkäsi Asemiehen taistelukentälle. Fiston vihjataan myös sarjassa olevan Teelan biologinen isä. Teela on Velhottaren tytär, ja hän saa hetkellisesti telepaattisia kykyjä vastaanotettuaan verensiirron biologiselta äidiltään. Hänen telepaattiset kykynsä kuitenkin hälvenevät samalla, kun Velhottaren veri sekoittuu hänen omaansa.
Teela 1980-luvun animaatiosarjassa.
Chelsea Field esitti Teelaa vuoden 1987 elokuvassa.
Teela 2000-luvun animaatiosarjassa.
The Ultimate Dr. John

| The Ultimate Dr>  John Dr. John |
| --- | --- | --- |

Kokoelmalevyn tiedot
 Julkaistu: 1987
 Formaatti: CD
 Tyylilaji: New Orleans R&B, Bayou Funk
 Levy-yhtiö: Warner Special Products
Dr. Johnin muut julkaisut
| Such a Night! Live in London 1984 | The Ultimate Dr. John 1987 | In a Sentimental Mood 1989 |
The Ultimate Dr. John on Dr. Johnin kokoelmalevy vuodelta 1987.
Kappaleet

Right Place Wrong Time – 2.50 (säv. Mac Rebennack)
Such A Night – 2.55 (säv. Rebennack)
Traveling Mood – 3.03 (säv. James Waynes)
What Comes Around (Goes Around) – 3.10 (säv. Rebennack)
3 – 03.Rebennack
Let's Make A Better World – 2.54 (säv. Rebennack)
Iko Iko – 4.08 (säv. James "Sugarbaby" Crawford)
Let The Good Times Roll – 3.56 (säv. E. Johnson)
Junko Partner – 4.27 (säv. Bob Shad)
Those Lonely Lonely Nights – 2.30 (säv. King, Vincent)
Huey Smith Medley:High Blood Pressure  / Don't You Just Know It / Well I'll Be John Brown – 3.17 (säv. Smith, Vincent)
Mardi Gras Day – 8.08 (säv. Rebennack)
Mama Roux – 2.55 (säv. Rebennack, Hill)
I Walk On Guilded Splinters – 7.57 (säv. Rebennack)
Arviot

Allmusic:
The Ultimate Collection (Uriah Heepin albumi)

| The Ultimate Collection Uriah Heep |
| --- | --- | --- |

Kokoelmalevyn tiedot
 Äänitetty : 1969–1991
 Julkaistu: 2003
 Tyylilaji: hard rock, progressiivinen rock, heavy metal, aikuisrock
 Levy-yhtiö: Sanctuary
Listasijoitukset
  11. (heinäkuu 2003)    14. (viikko 29/2003)
Uriah Heepin muut kokoelmalevyt
| 20th Century Masters – The Millennium Collection: The Best of Uriah Heep 2001 | The Ultimate Collection 2003 | The Very Best of Uriah Heep 2006 |
The Ultimate Collection on progressiivisen hard rock -yhtye Uriah Heepin kokoelma-albumi, joka julkaistiin vuonna 2003. Se sisältää kahden CD-levyn verran yhtyeen tunnetuimpia kappaleita vuosilta 1970–1991. Ainoa näiden vuosien studioalbumi, jolta The Ultimate Collection ei sisällä kappaleita, on Equator (1985).
Kappaleet

| --- | --- |
 CD 1 Gypsy – 6.38 (säv. Mick Box/David Byron)  Come Away Melinda – 3.47 (säv. Hellerman/Minkoff)  Bird of Prey – 4.12 (säv. Box/Byron/Paul Newton)  Lady in Black – 4.42 (säv. Ken Hensley)  Look at Yourself – 5.08 (säv. Hensley)  July Morning – 10.32 (säv. Byron/Hensley)  The Wizard – 2.59 (säv. Hensley/Mark Clarke)  Easy Livin' – 2.36 (säv. Hensley)  Sunrise – 4.03 (säv. Hensley)  Magician's Birthday – 10.18 (säv. Box/Hensley/Lee Kerslake)  Sweet Lorraine – 4.14 (säv. Box/Byron/Gary Thain)  Stealin' – 4.48 (säv. Hensley)  Sweet Freedom – 6.34 (säv. Hensley)  Wonderworld – 4.29 (säv. Hensley)  Something or Nothing – 2.55 (säv. Box/Hensley/Thain) :  CD 2 Return to Fantasy – 5.41 (säv. Hensley/Byron)  Prima Donna – 3.08 (säv. Byron/Box/Kerslake/Hensley)  One Way or Another – 4.38 (säv. Hensley)  Wise Man – 4.39 (säv. Hensley)  Free Me – 3.30 (säv. Hensley)  Free 'n' Easy – 3.03 (säv. John Lawton/Box)  Come Back to Me – 4.17 (säv. Kerslake/Hensley)  Fallen Angel – 4.57 (säv. Hensley)  Feelings – 5.19 (säv. Hensley)  Too Scared to Run – 3.48 (säv. Box/Bob Daisley/Peter Goalby/Kerslake/John Sinclair)  On the Rebound – 3.12 (säv. Russ Ballard)  Think It Over – 3.34 (säv. Trevor Bolder/John Sloman)  That's the Way That It Is – 4.07 (säv. Paul Bliss)  The Other Side of Midnight – 3.55 (säv. Box/Daisley/Goalby/Sinclair)  Stay on Top – 3.35 (säv. Jackson)  Hold Your Head Up – 4.30 (säv. Argent/White)  Blood Red Roses – 4.08 (säv. Goalby)  Blood on Stone – 4.34 (säv. Bolder)  Different World – 4.12 (säv. Box/Lanzon)
Arvostelut

Allmusic:
Thitipan Puangchan

| 0 | 1 | 2 |
| --- | --- | --- |

Henkilötiedot
Koko nimi: Thitipan Puangchan
Syntymäaika: 1. syyskuuta 1993 (ikä 31)
Syntymäpaikka: Suphan Buri, Thaimaa
Kansalaisuus:  Thaimaa
Pelipaikka: Keskikenttäpelaaja
Pituus: 178 cm
Seura
Seura: Oita Trinita
Seurat
| Vuodet | Seura | O (M) |
| 2011–2016 2011 2016–2018 2018– 2019– | Muangthong United →Suphanburi Chiangrai United BG Pathum United →Oita Trinita |  |
Maajoukkue
| 2013– | Thaimaa | 33 (6) |
Thitipan Puangchan (s. 1. syyskuuta 1993 Suphan Buri) on thaimaalainen jalkapalloilija.
Jalkapallomaajoukkue

Puangchan debytoi Thaimaan maajoukkueessa 2013. Hän on pelannut 33 maaottelua ja tehnyt niissä kuusi maalia.
Tietomalli

Tietomalli on Sanastokeskuksen määritelmän mukaan "malli, joka kuvaa tietoa ja tietojen välisiä suhteita". Tietomallissa kuvataan tietokentät ja miten ne ovat kytköksissä toisiinsa. Tietomalleja tarvitaan, kun määritellään tietokantojen rakennetta.
TeraCopy

| TeraCopy |
| --- | --- |

Kehittäjä:  Code Sector
Kehityshistoria
Ensijulkaisu:  16. toukokuuta 2007
Tiedot
Ohjelmistotyyppi:  Windows-apuohjelma
Käyttökielet:  useita, myös suomi
Alusta:  IA-32, x86-64
Lisenssi:  yksityiskäyttöön ilmainen
Aiheesta muualla
Verkkosivusto
TeraCopy on ilmainen Windows-tietokoneille suunniteltu tiedostojen kopiointiin ja siirtoon suunniteltu työkalu. Se on suunniteltu toimimaan nopeammin kuin Windowsin natiivi siirtotyökalu. TeraCopy toimii Windowsin siirtotyökalun rinnalla tai sen korvaajana.
Luku- tai kirjoitusvirheen sattuessa TeraCopy yrittää toimia muutaman kerran automaattisesti ja sitten hyppää ongelmallisen kohdan ylitse. Dynaamisesti säädettävän välimuistin hallinta vähentää hakuaikoja ja asynkroninen kopiointi nopeuttaa tiedon fyysistä siirtoa eri lähteiden välillä. Ohjelmassa on täysi unicode-tuki.
Ohjelmasta on myös maksullinen TeraCopy Pro -versio. Lisäominaisuuksina siinä on esimerkiksi siirtolistan muokkaaminen.
Menestyminen

Vuonna 2007 Softpedian Ionut Ilascu mainitsi erikseen ohjelman hyvän virheidenkorjauksen. Windows XP -koneella kovalevyn eheytys suurentaa eroa vielä paremmin TeraCopyn puolelle siirtonopeuksia mitattaessa.
Vuonna 2009 Lifehackerin Jason Fitzpatrick kertoi ettei ohjelma loista ominaisuuksillaan, mutta tekee työn paremmin kuin muut kilpailijat. Lifehacker-sivuston käyttäjät äänestivät TeraCopyn parhaaksi tiedostojen siirto-ohjelmaksi Windows-alustalle.
Vuonna 2010 CNET ylisti TeraCopya hyvänä ilmaisohjelmana, ja suositteli sitä kaikille Windows-koneille.
Aiheesta muualla

Virallinen sivusto (englanniksi)
Download.fi - TeraCopy (suomeksi)
The Next Three Days (soundtrack)

| The Next Three Days  |
| --- | --- | --- |

Soundtrack-albumin tiedot
 Julkaistu: 16. marraskuuta 2010
 Formaatti: CD
 Tyylilaji: elokuvamusiikki
 Kesto: 71.27
 Levy-yhtiö: Lions Gate Records Inc.
The Next Three Days (Music from the Motion Picture) on trilleri-draamaelokuvan, The Next Three Days (2010) soundtrack-albumi. Se julkaistiin Lions Gate Recordsin kautta 16. marraskuuta 2010. Kappaleet on säveltänyt Danny Elfman lukuun ottamatta kappaleita ”Mistake” ja ”Be The One”, jotka on säveltänyt sekä esittänyt Moby.
Kappaleet

Kaikki sävellykset Danny Elfman, ellei toisin mainita.
| The Next Three Days (Music from the Motion Picture)  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä(t) | Kesto |  |  |  |  |  |  |
| 1. | ”Prologue” |  | 1.38 |  |  |  |  |  |  |
| 2. | ”A Way In” |  | 3.36 |  |  |  |  |  |  |
| 3. | ”What She's Lost” |  | 0.58 |  |  |  |  |  |  |
| 4. | ”Pittsburgh's Tough” |  | 2.02 |  |  |  |  |  |  |
| 5. | ”Blood Stain” |  | 1.32 |  |  |  |  |  |  |
| 6. | ”Same Old Trick” |  | 1.45 |  |  |  |  |  |  |
| 7. | ”Don Quixote” |  | 1.30 |  |  |  |  |  |  |
| 8. | ”All Is Lost” |  | 3.10 |  |  |  |  |  |  |
| 9. | ”A Promise” |  | 2.58 |  |  |  |  |  |  |
| 10. | ”That's Ok” |  | 1.53 |  |  |  |  |  |  |
| 11. | ”It's On” |  | 4.32 |  |  |  |  |  |  |
| 12. | ”The Evidence” |  | 1.24 |  |  |  |  |  |  |
| 13. | ”Last Three Months” |  | 3.29 |  |  |  |  |  |  |
| 14. | ”The Bump Key” |  | 2.30 |  |  |  |  |  |  |
| 15. | ”A Warning” |  | 2.22 |  |  |  |  |  |  |
| 16. | ”Breakout” |  | 8.20 |  |  |  |  |  |  |
| 17. | ”Touch” |  | 0.57 |  |  |  |  |  |  |
| 18. | ”Reunion” |  | 3.08 |  |  |  |  |  |  |
| 19. | ”The Switch” |  | 2.42 |  |  |  |  |  |  |
| 20. | ”They're Off” |  | 4.56 |  |  |  |  |  |  |
| 21. | ”Got 'Em” |  | 2.19 |  |  |  |  |  |  |
| 22. | ”The Truth” |  | 5.25 |  |  |  |  |  |  |
| 23. | ”The Aftermath” |  | 1.06 |  |  |  |  |  |  |
| 24. | ”Mistake” | Moby | 3.47 |  |  |  |  |  |  |
| 25. | ”Be The One” | Moby | 3.29 |  |  |  |  |  |  |
|  |  |  | 71.27 |  |  |  |  |  |  |
Terhathumin piirikunta

| Terhathumin piirikunta तेरथुम, Terhathuma |
| --- | --- |

 Terhathumin piirikunnan sijainti Nepalissa.
 Koordinaatit: 27.1266°N, 87.5366°E 
Valtio:     Nepal
Nepalin kehitysalueet:  Itäinen kehitysalue
Nepalin vyöhykkeet:  Kosi
Hallinto:  
 – hallinnollinen keskus:  Myanglung (VDC, 6 725 as., 2011); 2014: kaupunki (19 659 as., 2011)
Pinta-ala  ():  679 km²
Väkiluku (2011)  ():  101 577
 – väestötiheys:  150 as./km²
HDI (2011):  0,527
Lyhenteet:  
 – ISO 3166:  NP-KO
 
ddctehrathum.gov.np
 Terhathumin piirikunnan kartta. Piirikunnan kaupungit (2011 tilanne) näkyvät sinertävinä alueina. 
Terhathumin piirikunta (nepaliksi तेरथुम, Terhathuma, myös muotoja Terathum ja Tehrathum käytetään; sanoista tehra ’kolmetoista’ ja thum ’linna’ tai ’varustus’) on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeellä.
Terhathumin piirikuntaa rajautuu lounaassa Dhankutan, pohjoisessa  Sankhuwasabhan ja Taplejungin sekä idässä Panchtharin piirikuntaan.
Terhathumin piirikunnassa asui vuonna 2011 yhteensä 101 577 henkeä (113 111 as. vuonna 2001). Piirikunnan pinta-ala on 679 neliökilometriä ja väestötiheys 150 as./km2. Vuoden 2011 väestönlaskennan aikaan piirikunnassa ei ollut yhtään kaupunkia. Hallinnollinen keskus oli tuolloin piirikunnan asukasluvultaan suurimman kyläsuunnittelukomitean (VDC) eli Myanglungin keskuskylä (6 725 as., 2011), joka sijaitsee linnuntietä lähes 230 kilometriä Kathmandusta itäkaakkoon. Toukokuussa 2014 Muanglung muutettiin kaupungiksi samalla sen aluetta ja väestöpohjaa laajentaen. Kuusi kuusi VDC:tä yhdistettiin kaupungiksi: Myanglung, Jirikhimti, Tamfula, Piple, Sabla ja Aambung. Vuoden 2011 väestönlaskennan mukainen laskennallinen väkiluku kaupungille on 19 659 as. (= 6 725+3 257+2 022+1 496+2 546+3 613).
Ekologis-hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 24,0 % ylempään trooppiseen, 56,4 % subtrooppiseen, 19,5 % lauhkeaan ja hitunen (0,0 %) subalpiiniseen kasvillisuusvyöhykkeeseen sekä 0,2 % vesistöihin kuuluvaksi.
Piirikunnassa toimii ainakin kaksi paikallisradioasemaa ja seutu on tunnettu mustan kardemumman viljelmistään ja alppiruusuistaan. Terhathum kuuluu nepalilaisen teen päätuotantoalueisiin.
Aiheesta muualla

Kuvia tai muita tiedostoja aiheesta Terhathumin piirikunta Wikimedia Commonsissa